ddrg/super_eurlex huggingface dataset:
FI Euroopan unionin virallinen lehti L 352/52

KOMISSION TÄYTÄNTÖÖNPANOASETUS (EU) 2016/2378,

annettu 21 päivänä joulukuuta 2016,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittelyn pohjana olevien tietojen säännöllisen tarkastuksen perusteella on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Asetusta (EY) N:o 1484/95 olisi sen vuoksi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1484/95 liite I tämän asetuksen liitteellä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 2016. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(2)

Unionin tasolla on hyväksytty joukko säädöksiä, joilla on avattu rautateiden tavaraliikenteen ja kansainvälisen henkilöliikenteen markkinat kilpailulle; Euroopan parlamentin ja neuvoston direktiivillä 2012/34/EU (5) on vahvistettu tietyt perustavanlaatuiset periaatteet, mukaan lukien se, että rautatieyrityksiä on johdettava kaupallisiin yrityksiin sovellettavien periaatteiden mukaisesti; että kapasiteetin myöntämisestä ja infrastruktuurimaksuista vastaavien yksiköiden on oltava erillisiä rautatieliikennettä harjoittavista yksiköistä ja niillä on oltava erillinen kirjanpito; että kaikilla unionin kriteerien mukaisesti toimiluvan saaneilla rautatieyrityksillä on oltava oikeus käyttää rautatieinfrastruktuuria oikeudenmukaisin ja syrjimättömin edellytyksin; ja että rataverkon haltijoiden on voitava hyötyä valtion rahoituksesta.
(2)

Neuvosto on todennut, että kolme uutta henkilöä on sekaantunut terroritekoihin neuvoston yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla (3), että toimivaltainen viranomainen on tehnyt kyseisiä henkilöitä koskevan, mainitun yhteisen kannan 1 artiklan 4 kohdassa tarkoitetun päätöksen ja että kyseisiin henkilöihin olisi sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.
FI Euroopan unionin virallinen lehti L 352/55

KOMISSION TÄYTÄNTÖÖNPANOASETUS (EU) 2016/2379,

annettu 22 päivänä joulukuuta 2016,

kiinteistä tuontiarvoista tiettyjen hedelmien ja vihannesten tulohinnan määrittämiseksi

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,

sekä katsoo seuraavaa:

(1) Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

(2) Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2016. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 157, 15.6.2011, s. 1.
”63.

IRAQI NATIONAL OIL COMPANY (INOC), including its subsidiaries and associated companies: CENTRAL PETROLEUM ESTABLISHMENT; NORTHERN PETROLEUM ORGANIZATION; SOUTHERN PETROLEUM ORGANIZATION; STATE ESTABLISHMENT FOR EXPLORATION OF OIL AND GAS; GAS AND STATE ESTABLISHMENT OF OIL TANKERS. Osoitteet: a) Jumhuriya Street, Khullani Square, P.O. Box 476, Bagdad, Irak; b) P.O. Box 1, Kirkuk, Irak; c) P.O. Box 240, Basrah, Irak.”
FI Euroopan unionin virallinen lehti L 3/35

KOMISSION TÄYTÄNTÖÖNPANOASETUS (EU) 2016/8,

annettu 5 päivänä tammikuuta 2016,

teknisten ominaisuuksien vahvistamisesta itsenäistä ammatinharjoittamista koskevaa vuoden 2017 lisäkysymystä varten

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 7 a artiklan 5 kohdan,

sekä katsoo seuraavaa:

(1) Jotta voitaisiin seurata edistymistä Eurooppa 2020 -strategiassa vahvistettujen yhteisten tavoitteiden saavuttamisessa, komission olisi saatava jäsenvaltioilta itsenäistä ammatinharjoittamista koskevat kattavat tiedot, joiden perusteella voidaan vertailla tilannetta eri jäsenvaltioissa.

(2) Komission asetuksessa (EU) N:o 318/2013 (2) vahvistetaan itsenäistä ammatinharjoittamista koskeva lisäkysymys.

(3) Komission delegoidussa asetuksessa (EU) N:o 1397/2014 (3) määritellään ja kuvaillaan alat (lisäkysymysosiot), joista on toimitettava yksityiskohtaisempia tietoja itsenäistä ammatinharjoittamista koskevan vuoden 2017 lisäkysymyksen yhteydessä.

(4) Komissio täsmentää itsenäistä ammatinharjoittamista koskevaan lisäkysymysosioon liittyvät tekniset ominaisuudet, suodattimet, koodit sekä tietojen toimittamisen määräajan.

(5) Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Itsenäistä ammatinharjoittamista koskevan vuoden 2017 lisäkysymyksen tekniset ominaisuudet, käytettävät suodattimet ja koodit sekä määräaika tietojen toimittamiseksi komissiolle vahvistetaan tämän asetuksen liitteessä.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä tammikuuta 2016. Komission puolesta Puheenjohtaja Jean-Claude JUNCKER

(1) EYVL L 77, 14.3.1998, s. 3.

(2) Komission asetus (EU) N:o 318/2013, annettu 8 päivänä huhtikuuta 2013, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta (EUVL L 99, 9.4.2013, s. 11).

(3) Komission delegoitu asetus (EU) N:o 1397/2014, annettu 22 päivänä lokakuuta 2014, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta annetun asetuksen (EU) N:o 318/2013 muuttamisesta (EUVL L 370, 30.12.2014, s. 42).
Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

Ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

Biosidivalmisteiden lupien on täytettävä seuraava edellytys:

Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

4
(4)

Lisäaine on jo hyväksytty seuraaviin käyttötarkoituksiin: porsaille komission täytäntöönpanoasetuksella (EU) N:o 170/2011 (2), lypsylehmille ja hevosille komission täytäntöönpanoasetuksella (EU) N:o 1119/2010 (3), emakoille komission täytäntöönpanoasetuksella (EU) N:o 896/2009 (4) ja lihanaudoille komission täytäntöönpanoasetuksella (EU) N:o 1059/2013 (5).
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Saksan esittämän pyynnön, joka koski komission asetuksen (EU) N:o 452/2013 (2) nojalla rekisteröidyn suojatun maantieteellisen merkinnän ”Eichsfelder Feldgieker”/”Eichsfelder Feldkieker” eritelmän muutoksen hyväksymistä.
FI Euroopan unionin virallinen lehti L 17/10

KOMISSION TÄYTÄNTÖÖNPANOASETUS (EU) 2016/85,

annettu 25 päivänä tammikuuta 2016,

täytäntöönpanoasetuksessa (EU) 2015/2334 säädettyä sianlihan yksityisen varastoinnin tukea koskevien hakemusten vastaanottamisen keskeyttämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 20 päivänä elokuuta 2008 annetun komission asetuksen (EY) N:o 826/2008 (2) ja erityisesti sen 23 artiklan 3 kohdan a ja c alakohdan,

sekä katsoo seuraavaa:

(1) Markkinatilanteen ja komission täytäntöönpanoasetuksessa (EU) 2015/2334 (3) säädetyn sianlihan yksityistä varastointia koskevan tukiohjelman soveltamisen tarkastelu on osoittanut, että on aiheellista harkita tukiohjelman päättämistä. Komissio aikoo esittää tukiohjelman päättämistä koskevan asetuksen maatalouden yhteisen markkinajärjestelyn komitealle lausuntoa varten. Tähän liittyy kuitenkin se vaara, että tukiohjelmaan tulee liian paljon hakemuksia.

(2) Tämän vuoksi on tarpeen keskeyttää täytäntöönpanoasetuksessa (EU) 2015/2334 säädettyä tukea koskevien hakemusten vastaanottaminen ja hylätä tietyt ennen keskeyttämisajanjaksoa tehdyt hakemukset.

(3) Keinottelun välttämiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

1. Keskeytetään täytäntöönpanoasetuksen (EU) 2015/2334 2 artiklan soveltaminen 27 päivän tammikuuta 2016 ja 2 päivän helmikuuta 2016 väliseksi ajaksi. Sopimusten tekemiseksi kyseisenä ajanjaksona jätettyjä hakemuksia ei hyväksytä.

2. Hylätään hakemukset, jotka on jätetty 21 päivästä tammikuuta 2016 alkaen ja joita koskeva hyväksymispäätös olisi pitänyt tehdä 1 kohdassa tarkoitettuna ajanjaksona.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä tammikuuta 2016. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 223, 21.8.2008, s. 3.

(3) Komission täytäntöönpanoasetus (EU) 2015/2334, annettu 14 päivänä joulukuuta 2015, yksityisen varastoinnin tuen myöntämisestä sianlihalle ja tuen määrän vahvistamisesta ennakolta (EUVL L 329, 15.12.2015, s. 10).
(3)

Neuvoston asetuksessa (Euratom) N:o 3954/87 (4) asetetaan radioaktiivisen saastumisen sallitut enimmäistasot sellaisen ydinonnettomuuden tai muun säteilyhätätilanteen jälkeen, josta aiheutuu todennäköisesti tai josta on aiheutunut elintarvikkeiden ja rehujen merkittävää radioaktiivista saastumista. Nämä sallitut enimmäistasot vastaavat edelleen viimeisimpiä nykyisin kansainvälisesti saatavilla olevia tieteellisiä lausuntoja. Tässä asetuksessa esitettyjen sallittujen enimmäistasojen asettamisen perustaa on tarkasteltu uudelleen ja se on kuvattu säteilysuojelua koskevassa komission julkaisussa 105 (EU Food Restriction Criteria for Application after an Accident). Nämä tasot perustuvat erityisesti vertailutasoon 1 mSv vuodessa, johon nähden ravinnonotosta aiheutuva henkilökohtaisen efektiivisen annoksen lisäys lasketaan, ja olettamukseen, että 10 prosenttia vuosittain käytettävistä elintarvikkeista on saastunut. Alle yksivuotiaisiin pikkulapsiin sovelletaan kuitenkin eri olettamuksia.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Slovenian esittämän pyynnön, joka koski komission asetuksen (EU) N:o 172/2010 (2), sellaisena kuin se on muutettuna täytäntöönpanoasetuksella (EU) 2015/176 (3), nojalla rekisteröidyn aidon perinteisen tuotteen ”Prekmurska gibanica” eritelmän muutoksen hyväksymistä.
Kiina

Hebei Iron and Steel Co., Ltd., Shijiazhuang
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 148/2007 (2) nojalla rekisteröidyn suojatun alkuperänimityksen ”Huile d'olive de Nîmes” eritelmän muutoksen hyväksymistä.
(2)

Poikkeustapauksissa, joissa se on pakottavaan yleiseen etuun liittyvistä syistä tarpeen, jäsenvaltiot voivat 9 artiklan 1 kohdan mukaisesti antaa lupia, joilla voidaan suorittaa muita kuin 8 artiklan 1 kohdassa säädettyjä toimia edellyttäen, että komissio on antanut tälle hyväksynnän. Asetuksen 9 artiklan 6 kohdan mukaisesti kyseiset luvat on myönnettävä 8 artiklan 4–8 kohdan mukaisesti. Näin ollen samaa todisteena käytettävien asiakirjojen mallia on käytettävä sekä 8 että 9 artiklan tarkoituksiin.
Tavara koostuu suorakulmaisesta läpinäkyvästä tekstiiliainekappaleesta, joka on tiheää synteettikuituneulosta, muovisesta listasta ja muovia ja metallia olevasta rullausmekanismista. Tekstiilikangas on toisesta päästään kiinnitetty rullausmekanismiin, joka on suunniteltu asennettavaksi pysyvästi tietyn moottoriajoneuvomallin ovipaneeliin. Toisesta päästään tekstiilikangas on kiinnitetty muoviseen listaan, jossa on kiinnitysmekanismi, jonka avulla se voidaan kiinnittää ajoneuvon ikkunan kehykseen aurinkosuojaksi, kun kangas on auki rullattuna. Tavara ei peitä ikkunaruutua kokonaan. (Katso kuvat) (1)

6303 12 00
Henkilön, joka on vastuussa sellaisen käsitellyn esineen markkinoille saattamisesta, joka on käsitelty C(M)IT/MIT:llä (3:1) tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

Ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

4
PHMB (1600; 1.8) (polyheksametyleenibiguanidihydrokloridi, jonka keskimääräinen lukukeskimääräinen molekyylipaino (Mn) on 1600 ja keskimääräinen polydispersiivisyys (PDI) on 1.8)

IUPAC-nimi: CoPoly (bisiminoimidokarbonyyli, heksametyleenihydrokloridi), (iminoimidokarbonyyli, heksametyleenihydrokloridi) EY-nro: ei sovelleta CAS-numero: 27083-27-8 ja 32289-58-0

956 g/kg (kuivapainon mukaan laskettuna) Tehoaine, sellaisena kuin se on valmistettuna, on vesiliuos, jossa on 20 % w/w PHMB:tä (1600; 1.8).

1. heinäkuuta 2017

30. kesäkuuta 2027

4
(14)

Komissio hankki ja tarkasti kaikki asianomaisten osapuolten toimittamat tiedot, joita se piti tarpeellisina polkumyynnin, siitä johtuvan vahingon ja unionin edun alustavaa määrittämistä varten. Seuraavien osapuolten toimitiloihin tehtiin tarkastuskäyntejä: a) Unionin tuottajat — Celsa UK, Yhdistynyt kuningaskunta — Megasa Siderur, Espanja — Riva Acier, Ranska — SN Maia, Portugali b) Etuyhteydettömät unionin tuojat: — Ronly Ltd, Yhdistynyt kuningaskunta c) Unionin käyttäjät Etuyhteydessä olevat käyttäjät: — BRC, Yhdistynyt kuningaskunta — Express Limited, Yhdistynyt kuningaskunta — Rom, Yhdistynyt kuningaskunta — Romtech, Yhdistynyt kuningaskunta Etuyhteydettömät käyttäjät — Capital, Yhdistynyt kuningaskunta — Roe Bros ja Northwest Steel, Yhdistynyt kuningaskunta d) Vientiä harjoittavat tuottajat Kiinassa — Jiangyin Xicheng Group: — Jiangyin Xicheng Steel Co., Ltd. — Jiangyin Ruihe Metal Products Co., Ltd. — Wuxi Xijun International Trade Co. Ltd (etuyhteydessä oleva viejä Kiinassa) — Jiangsu Xichuang International Trade Co., Ltd (etuyhteydessä oleva viejä Kiinassa) — Jiangsu Yonggang Group: — Jiangsu Yonggang Group Co., Ltd. — Jiangsu Lianfeng Industrial Co., Ltd. — Jiangsu Shagang Group: — Zhangjiagang Hongchang High Wires Co., Ltd. — Zhangjiagang Shatai Steel Co., Ltd. — Jiangsu Shagang International Co., Ltd (etuyhteydessä oleva viejä Kiinassa) e) Vertailumaassa toimiva tuottaja — ArcelorMittal South Africa (Etelä-Afrikka)
Tavara on muovinen piirustustaulu, jonka mitat ovat noin 31 × 32 cm ja jossa on kirkas magneettinen monikerroksinen muovipinta piirtämistä ja poispyyhkimistä varten. Pinta on ympäröity muovikehyksellä, joka pitää sitä koossa. Tauluun on narulla kiinnitetty muovista valmistettu piirustuskynä, jossa on metallikärki, jota painetaan pintaan ja jolla saadaan aikaan kuvia, kirjaimia jne. pinnan magneettisuuden avulla. Muovikehyksessä on löyhästi asetettu neljä pientä muovista valmistettua magneettileimasinta, joilla pintaan voidaan leimata kuvioita. Poispyyhkiminen tapahtuu nostamalla muovin ylintä kerrosta; mekanismi ylimmän kerroksen nostamiseksi on rakennettu piirustustaulun alareunaan, ja se kytkee pois magneettitoiminnon. Tavara on tarkoitettu lasten viihdykkeeksi. Ks. kuva (1)

9503 00 95
(2)

Maailman kauppajärjestön WTO:n riitojenratkaisuelin, jäljempänä ’riitojenratkaisuelin’, hyväksyi 28 päivänä heinäkuuta 2011 valituselimen raportin ja paneelin raportin, sellaisena kuin ne ovat muutettuina valituselimen raportilla, joka koskee kiistaa asiassa ”European Communities – Definitive Anti-Dumping Measures on Certain Iron or Steel Fasteners from China” (Euroopan yhteisöt – tiettyjen Kiinasta peräisin olevien rauta- ja teräskiinnittimien tuonnissa sovellettavat lopulliset polkumyynnin vastaiset toimenpiteet) (3), jäljempänä ’alkuperäiset raportit’. Neuvosto antoi alkuperäisten raporttien täytäntöönpanemiseksi tehdyn tarkastelun seurauksena täytäntöönpanoasetuksen (EU) N:o 924/2012 (4), jolla muutettiin asetusta (EY) N:o 91/2009.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1023/2010 (2) nojalla rekisteröidyn suojatun maantieteellisen merkinnän ”Jambon de l'Ardèche” eritelmän muutoksen hyväksymistä.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Guijuelo” eritelmän muutoksen hyväksymistä.
(5)

Lycotec Ltd toimitti asetuksen (EY) N:o 1924/2006 14 artiklan 1 kohdan a alakohdan nojalla hakemuksen, jonka perusteella elintarviketurvallisuusviranomaisen oli annettava lausunto terveysväitteestä, joka koski L-tug-lykopeenin vaikutuksia veren matalatiheyksisen lipoproteiini (LDL) -kolesterolin pitoisuuden alentamiseen (kysymys nro EFSA-Q-2014-00590 (2)). Hakijan esittämä väite oli seuraava: ”L-tug-lykopeenin on osoitettu alentavan/pienentävän veren kolesterolia. Korkea kolesteroliarvo on sepelvaltimotaudin kehittymisen riskitekijä.”
(11)

Federación Nacional de Industrias Lácteas (FeNIL) toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elintarviketurvallisuusviranomaisen oli annettava lausunto terveysväitteestä, joka koski rasvattomia jogurtteja ja hapatettuja maitotuotteita, joissa on eläviä jogurttihapatteita ja jotka ovat ravitsemusväitteiden osalta eritelmien ”rasvaton”, ”vähäsokerinen”, ”runsasproteiininen”, ”kalsiumin lähde” ja ”D-vitamiinin lähde” mukaiset, ja vähärasvaisen lihasmassan säilyttämistä osana vähäenergiaista ruokavaliota (kysymys EFSA-Q-2014-00127 (5)). Hakijan esittämä väite oli seuraava: ”Rasvattomat jogurtit ja hapatetut maitotuotteet, joissa on eläviä jogurttihapatteita ja joihin on lisätty D-vitamiinia mutta joihin ei ole lisätty sokeria, auttavat säilyttämään vähärasvaisen lihasmassan (lihasta ja luuta) osana vähäenergiaista ruokavaliota.”
(3)

Komissio tarkasteli Kreikan lähettämää vastaväitettä ja totesi, että se voidaan ottaa tutkittavaksi. Sana ”Telemea”, joka on osa nimitystä ”Telemea de Ibănești”, on lähes sama kuin nimitys ”Τελεμές” (Telemés), jota käytetään Kreikassa. Τελεμές (Telemés) on valkoinen suolavedessä oleva juusto, jota tuotetaan eri puolilla Kreikkaa kaupallisessa laajuudessa. Vastaväitteen mukaan nimityksen ”Telemea de Ibănești” rekisteröiminen vaarantaisi osittain saman nimityksen ”Τελεμές” (Telemés) olemassaolon ja sellaisten tuotteiden olemassaolon, jotka ovat olleet laillisesti Kreikan markkinoilla vähintään viiden vuoden ajan ennen nimityksen ”Telemea de Ibănești” rekisteröintihakemuksen julkaisupäivää.